﻿ DIVIZIUNEA DIGITALĂ. ACCESUL ŞI UTILIZAREA INTERNETULUI ÎN ROMÂNIA, COMPARATIV  CU ŢĂRILE UNIUNII EUROPENE LAURA TUFĂ aterialul de faţă aduce în atenţie conceptul de diviziune digitală şi inegalităţile în utilizarea internetului, atât la nivel M european, cât şi la nivel naţional, prin surprinderea abordărilor teoretice privind efectele sociale ale internetului; de asemenea, articolul face o scurtă analiză comparativă, la nivel european, a diferenţelor dintre stadiile de e-incluziune. Ca acces şi utilizare a internetului la nivel individual, România se situează în grupul ţărilor cu acces şi utilizare reduse, cu un profil al utilizatorului care reproduce inegalităţile legate de vârstă, educaţie şi status ocupaţional şi cu unul dintre cele mai joase niveluri ale abilităţilor digitale. Mai mult, creşterea utilizării internetului este mai ridicată la acele categorii sociale care au deja abilităţi de utilizare ridicate, indicând astfel potenţialul de adâncire în timp a acestor inegalităţi. Cuvinte-cheie: diviziune digitală, internet, inegalitate digitală, e-incluziune, e-excluziune, oportunităţi digitale, stratificare socială, societatea informaţională. EFECTELE SOCIALE ALE INTERNETULUI ŞI DIVIZIUNEA DIGITALĂ Expresia „diviziune digitală” sugerează un concept nou, apărut odată cu răspândirea noilor tehnologii (ICT) şi, mai specific, a internetului ca mijloc de comunicare în masă. Conceptul surprinde inegalităţile privind accesibilitatea noilor tehnologii informaţionale atât la nivel individual, cât şi la nivel macrosocial, între ţări şi regiuni. Astfel, teoriile asupra diviziunii digitale se înscriu în sfera mai largă a teoriilor inegalităţilor de ordin economic, ale stratificării sociale şi ale dezvoltării sociale. Datorită naşterii recente a acestui mijloc de comunicare şi a incertitudinii privind modul în care răspândirea internetului afectează viaţa individuală sau comunitară, cercetarea sociologică în acest domeniu este mai puţin avansată, faţă de alte arii de influenţă a vieţii sociale. Aşadar, studiile şi analizele privind influenţa internetului asupra vieţii individuale şi a modului în care internetul modifică atât structura socială, cât şi înţelesul comunităţii sau participarea socială a indivizilor sunt de dată recentă (ultimii 20 de ani). Adresa de contact a autorului: Laura Tufă, Institutul de Cercetare a Calităţii Vieţii, Calea 13 Septembrie, nr. 13, sector 5, 050711, Bucureşti, România, email: tufa_laura@yahoo.com. CALITATEA VIEŢII, XXI, nr. 1–2, 2010, p. 71–86 72 LAURA TUFĂ 2 Cum era de aşteptat, în jurul internetului se construiesc teorii şi perspective care fie subliniază aspectele pozitive ale implicării internetului şi ale noilor tehnologii în viaţa socială, fie pe cele negative ale emergenţei crescute a acestora. Astfel, unii autori afirmă că internetul are un efect pozitiv pentru democraţie, mai mult, din perspectiva utilităţii pentru comunitate, internetul este considerat ca aducând contribuţii la „reînnoirea comunităţilor prin accentuarea legăturilor care ne leagă cu lumea socială mai largă şi prin creşterea propriei puteri în această lume” (Kollock şi Smith, 1998: 4). Alţi autori văd explozia internetului şi a tehnologiilor ca pe un mijloc de asigurare a dominanţei politice, prin crearea de mijloace de manipulare (Kollock şi Smith, 1998). După alţi autori, internetul nu afectează numai participarea politică a indivizilor, dar şi capitalul social individual sau comunitar. Astfel, influenţa internetului asupra capitalului social este abordată din trei perspective (Wellman şi Haase, 2001): a) Internetul transformă capitalul social, prin accentuarea „solidarităţii bazate pe reţele sociale în detrimentul celei bazate pe grupuri locale” (Wellman şi Haase, 2001: 437); b) Internetul reduce capitalul social, prin reducerea timpului petrecut alături de familie şi prieteni şi prin reducerea implicării civice şi politice în viaţa comunităţii; c) Internetul susţine şi îmbunătăţeşte capitalul social, prin „facilitarea legăturilor deja existente şi construirea a noi pattern-uri de implicare civică” (idem: 438). În această sferă a efectelor sociale ale internetului, mai precis, a difuziunii inegale a acestuia (şi a noilor tehnologii informaţionale) se instituie conceptul de diviziune digitală. Departe de a fi conceptual unitar, termenul de diviziune digitală are accepţiuni diferite, rezultând, în fapt, mai multe diviziuni digitale, în funcţie de perspectiva celor care analizează fenomenul. CE ESTE DIVIZIUNEA DIGITALĂ? Diviziunea digitală poate fi considerată „subutilizarea calculatoarelor şi a internetului de către cei cu background socioeconomic dezavantajat care, din diferite motive, sunt deconectaţi de la resurse tehnologice. Aceste diviziuni digitale pot fi observate de-a lungul nivelului educaţional, al rasei şi al etniei, al genului, al vârstei şi chiar al geograficului”. (Cuneo, 2002: 4). Avem, aşadar, o primă idee asupra semnficaţiei termenului, şi anume, aceea de clivaje privind utilizarea noilor tehnologii între diferite categorii sociale. Definirea diviziunii digitale doar în termeni de acces la internet este specifică abordării unor autori (Cuneo, 2002; van Dijk, 2008), însă considerată limitată, din perspectiva altora (DiMaggio, 2001). Astfel, alţi autori preferă definiţiile mai specifice, centrate pe sublinirea exclusivă a internetului ca factor determinant al acestei forme de scindare socială: „diviziunea digitală reprezintă inegalităţile în accesul la internet, măsura utilizării, cunoaşterea strategiilor de căutare a informaţiilor, calitatea conexiunilor tehnice şi a suportului social, abilitatea de a evalua calitatea informaţiei şi, nu în ultimul rând, diversitatea utilizării” (DiMaggio, 2001: 310). DiMaggio introduce, astfel, un 3 DIVIZIUNEA DIGITALĂ. ACCESUL ŞI UTILIZAREA INTERNETULUI 73 echilibru în definirea diviziunii sociale produsă de diviziunea digitală; de aici deducem că există o mulţime de astfel de posibilităţi de inegalităţi, însă, prin prisma acestei definiţii, ele nu constituie baza unei diferenţieri clare între cei care „au acces la internet” (haves) şi cei care „nu au acces la internet” (non-haves). Termenul ca atare e considerat de unii cercetători (Van Dijk, 2008) ca având conotaţii înşelătoare. Jan Van Dijk (2008) face o listă a acestor semnificaţii ataşate termenului: – formularea sugerează o diviziune clară între două grupuri între care distanţa este foarte mare; – sugerează că această distanţă este dificil de redus; – diviziunea s-ar referi la inegalităţi absolute între cei care sunt incluşi şi cei care sunt excluşi (în realitate, aceste diviziuni sunt relative şi diferă în funcţie de criteriul ales, după cum am văzut şi în definiţiile anterioare); – sugerează faptul că acest gol (distanţă) este unul static, în realitate el transformându-se permanent; – promovează un determinism tehnologic. Tabelul nr. 1 Multiparadigmicitatea conceptului de Diviziune Digitală(DD) Perspectiva Conceptul Relaţia cu DD Bariera/ Limita Soluţia/ Rezolvarea teoretică de bază 1. Demografică Populaţie; Raportul calculatoare/ Accesul individual Programe indivizi persoană guvernamentale 2. Geografică/ Stat-naţiune Transmisiune Infrastructură Wireless (Internet Fără Tehnică Pachet de date fir) 3. Gerontologică Vârstă Ciclul vieţii Experienţă Training 4. Feministă Gen/ Sex Patriarhală Hărţuire Androginie 5. Psihologică Atitudine/ Încredere Frică, tehnofobie Training de susţinere şi Dispoziţie socializare pe termen lung 6. Educaţională Cunoaştere Învăţare Educaţie tradiţională Educaţie la distanţă online 7. Economică Capital Pieţe Instituţii/ Privatizare Reglementări 8. Sociologică Clase Inegalitate Şanse de viaţă inegale Egalizarea condiţiilor de ocupaţionale oportunitate 9. Piaţa Muncii Muncă, Exploatare prin noile Proprietate Socializare aptitudini tehnologii 10. Culturală Etnicitate Relaţii majoritate- Discriminare Multilingvism minoritate Tehnologii şi design-uri 11. Dizabilităţi Corp Dizabilităţi fizice şi Lipsa de înţelegere şi adaptative mentale de suport socio- politico-economic 12. Politică Putere Dominaţie/ Exercitare non-Democraţie online Regulament/ Regulă democratică a puterii Sursa: Cuneo, 2002: 7. 74 LAURA TUFĂ 4 Sfera domeniilor ce tratează diviziunea digitală e largă, practic, conceptul se regăseşte atât în ştiinţele sociale (sociologie, psihologie etc.) cât şi în cele exacte, dată fiind natura tehnologică din care derivă conceptul. Modalitatea în care operează paradigme diferite cu acest concept este foarte bine surprinsă de Carl Cuneo (2002), în tabelul de mai jos (Tabel 1). Acesta încearcă să urmărească limitele diviziunii digitale din mai multe perspective, găsind, în funcţie de aceste perspective, multiple posibilităţi de soluţionare. Mai mult de atât, tabelul surprinde concis faptul că o singură perspectivă poate duce la abordarea fragmentară şi ineficientă a soluţionării. În practică, ideea se traduce prin precauţia analizelor privind e-incluziunea. Datorită motivelor expuse anterior, în continuare voi utiliza alternativ şi conceptul de inegalitate digitală, prin acesta înţelegând diferenţele care apar între regiuni şi indivizi în privinţa accesului şi a utilizării noilor tehnologii ale comunicării informaţionale, încercând să surprind natura relativă a acestor inegalităţi, pe care conceptul de diviziune digitală pare să le absolutizeze. FORME ALE DIVIZIUNII DIGITALE Lipsa acordului total privind definirea diviziunii digitale subliniază faptul că există caracteristici variate care pot trasa direcţiile acestui fenomen, determinându-i forme multiple. Pippa Norris (2001) sugerează trei tipuri de diviziune digitală: a) Diviziune digitală globală – diferenţa de acces la Internet între ţările dezvoltate şi cele în curs de dezvoltare; b) Diviziune digitală socială – ia în considerare diferenţa în informaţii şi acces la Internet între cei săraci şi cei bogaţi din fiecare ţară; c) Diviziune digitală democratică – subliniază diferenţa dintre cei care folosesc şi cei care nu folosesc resursele digitale pentru a participa la viaţa publică. Paul Attewell (2001) distinge două tipuri de diviziune digitală, pornind de la distincţia făcută de Paul DiMaggio (2001) între diferite forme de utilizare a internetului. Astfel, avem, pe de o parte, diviziune digitală primară, care se concentrează pe cei care au acces dar sunt non-utilizatori, iar pe de altă parte, diviziune digitală secundară, care surprinde calitatea utilizării internetului, concentrându-se pe ratele de participare ale celor care au acces şi sunt utilizatori. O clasificare mai specifică ia în considerare conştientizarea de către indivizi a utilităţii internetului, dorinţa de utilizare şi costurile utilizării (Riddell şi alţii, 2000, apud Cuneo, 2002), diferenţiind trei tipuri de non-acces digital (digital non-haves): a) Cei care au interes de a utiliza internetul, însă au bariere ce ţin de costuri şi aptitudini; b) Cei care au şi interes scăzut, dar şi limite impuse de costurile ridicate şi lipsa aptitudinilor; c) Cei care sunt excluşi social şi nici nu conştientizează prezenţa sau utilitatea internetului (categorii sociale defavorizate, precum unii bătrâni sau grupuri ce trăiesc în sărăcie). 5 DIVIZIUNEA DIGITALĂ. ACCESUL ŞI UTILIZAREA INTERNETULUI 75 INEGALITATEA DIGITALĂ, CA SURSĂ A STRATIFICĂRII SOCIALE Urmărind variabile utilizate pentru diferenţierea straturilor sociale din interiorul unei ţări, precum vârsta, venitul sau nivelul educaţional, comparaţia între categorii ale fiecăreia dintre variabilele respective duce la evidenţierea „celor săraci în informaţii şi acces” (information poor şi non-haves), în contrast cu „cei bogaţi în informaţii şi acces” (information rich şi haves). Conform unor autori (Norris, 2001), categoriile sistematic excluse de la tehnologiile digitale sunt cei din cartierele sărace, muncitorii necalificaţi sau comunităţile periferice rurale. De asemenea, persoanele în vârstă, cu niveluri educaţionale scăzute, în afara pieţei de muncă sau a instituţiilor educaţionale, femeile şi minorităţile etnice sunt mai predispuse la a avea un acces redus, fizic şi material, la calculatoare şi internet (Van Dijk, 2008: 8). Cu cât ţările au un nivel economic mai scăzut, cu atât categoria celor e-excluşi prezintă mai multe dintre caracteristicile enumerate mai sus şi în mai mare măsură (ibidem). Explicaţia e dată de faptul că, în ţările în curs de dezvoltare sau sărace, distanţa socială dintre straturi este mai accentuată, existând, astfel, o mai mare probabilitate de polarizare. Relevanţa socială a unor astfel de diferenţieri este una considerabilă: datorită importanţei din ce în ce mai accentuate a internetului în stabilirea reuşitei personale sau a celei economice, categoriile sociale sărace informaţional pot fi şi mai mult marginalizate (Norris, 2001: 80). Această viziune se înscrie în abordările pesimiste ale evoluţiei diviziunii digitale, care prevăd creşterea numerică a acestei subclase informaţionale (Norris, 2001) şi favorizarea disproporţionată a elitelor de către politicile de internet (Golding, 1996; Bard şi Soderqvist, 2002). Pesimiştii sugerează chiar apariţia a noi forme de colonialism şi apartheid datorită răspândirii inegale a tehnologiilor informaţionale (Floridi, 2001). Pe de altă parte, viziunile optimiste sugerează că diviziunea digitală va fi eliminată sub influenţa combinată a inovaţiilor tehnologice, a pieţelor şi a statului, în timp ce scepticii optează pentru varianta adaptării tehnologiilor informaţionale la societăţile în care acestea se regăsesc. (Norris, 2002). DE CE ESTE IMPORTANT ACEST CONCEPT? Diviziunea digitală surprinde o formă sau alta de inegalitate socială, având implicit o importanţă pentru politicile sociale. Contracararea diviziunii digitale ia forma e-incluziunii, concept ce atrage „atenţia asupra tuturor grupurilor aflate în riscul de a fi excluse din societatea informaţională sau de a nu avea oportunităţi egale de pe urma apartenenţei la ea” (Kubitschke, 2004: 5). Conceptul de e-incluziune nu este nici el unitar, acoperind cel puţin trei înţelesuri (idem: 6): Dezavantajul digital ( această perspectivă se concentrează asupra acelor indivizi sau comunităţi deja excluse social, al căror risc de excludere şi din societatea informaţională este foarte ridicat); Oportunităţi digitale (preocuparea pentru aspectele pozitive, cu potenţial de a reduce diferite forme deja existente de excluziune socială); Responsabilizare/ 76 LAURA TUFĂ 6 Împuternicire digitală (preocuparea pentru utilizarea internetului şi a altor instrumente ale societăţii informaţionale, cu scopul de a ajuta expresivitatea individuală şi participarea la viaţa comunitară). Pe lângă componenta politicilor de incluziune socială pe care o presupune, diviziunea digitală sau, mai exact, reducerea ei, se pliază pe interesele mai multor actori sociali (Cuneo, 2002). În primul rând, interesele corporaţiilor, care îşi doresc reducerea fenomenului, pentru că indivizi capabili să utilizeze calculatorul şi internetul se traduc în mai multe locuri de muncă bazate pe lucrul cu calculatorul, pe de o parte, şi mai mulţi consumatori care achiziţionează produse prin internet, pe de altă parte (Cuneo, 2002). În al doilea rând, Cuneo indică interesele statului fiecărei ţări: acela de a-şi asigura o poziţie benefică pe piaţa globală (începând de la output-urile pe piaţa economică globală şi continuând cu afirmarea culturii naţionale prin produse digitalizate) şi acela de a disemina informaţii cu conţinut politic, cu scopul menţinerii puterii. Nu în ultimul rând, mediul academic, al cărui interes este de a susţine participarea democratică a cetăţenilor. În acest mediu se manifestă teama că „cei care nu deţin putere digitală sub o formă sau alta vor fi excluşi nu numai de la participarea civică, dar şi de la informaţia necesară exercitării propriilor drepturi ca cetăţeni” (Cuneo, 2002: 6). POLITICILE DE E-INCLUZIUNE Politicile de e-incluziune sunt importante pentru cel puţin unul dintre următoarele motive (Carveth şi Kretchmer, 2001; Norris, 2001; Van Dijk, 2008): primul este cel de dezvoltare economică, iar al doilea este de reducere a diviziunii digitale sociale (inegalităţile dintre indivizi privind accesul la internet, abilităţile digitale şi participarea civică aferentă). În mod tradiţional, primul motiv este preferat de state şi corporaţii, însă legitimarea socială se produce prin discursul public privind preferinţa pentru incluziune socială. Pentru evoluţia diviziunii digitale e relevantă comparaţia temporală a abordărilor politicilor de e-incluziune din Europa (Norris, 2001; Kubitschke, 2004; Gago, 2007; Van Dijk, 2008). Avem astfel două faze importante: a) Prima fază a politicilor de e-incluziune: sublinierea necesităţii accesului fizic – cu alte cuvinte, centrarea pe cantitativ (accesul facilitat pentru cât mai mulţi europeni), în perioada de după a doua jumătate a anilor ’90 şi primii ani ai 2000. Astfel, diviziunea digitală era înţeleasă în termeni polarizanţi, între categoriile sociale care au acces şi cele care nu au, fără o componentă calitativă, de surprindere a unor diferenţieri multiple. b) A doua fază a politicilor de e-incluziune („beyond access phase”): sublinierea necesităţii abilităţilor de utilizare, a direcţiilor de utilizare a accesului şi a motivaţiilor accesului – cu alte cuvinte, centrarea pe mai realistul concept de „competenţe în utilizare” şi o abordare a diviziunii digitale mai puţin polarizante decât în prima variantă. Schimbarea poate fi văzută în directivele Declaraţiei de la Riga (2006), care susţin că „atenţia trebuie, din acest moment, să se concentreze asupra îmbunătăţirii motivaţiei utilizatorului către folosirea noilor tehnologii 7 DIVIZIUNEA DIGITALĂ. ACCESUL ŞI UTILIZAREA INTERNETULUI 77 informaţionale, cât şi a creşterii încrederii acestuia în securitatea informaţiilor personale vehiculate prin aceste tehnologii”. Putem astfel să observăm un substanţial transfer conceptual spre surprinderea aspectului calitativ al diviziunii digitale. Politicile de e-incluziune în Europa diferă de la o ţară la alta, cu diferenţe semnificative între ţări cu niveluri de dezvoltare economică diferite, ca o consecinţă a diviziunii digitale, care se manifestă distinct în fiecare context. În primul rând, observăm diferenţe privind conceptualizarea „accesului universal” în reglementările de politici sociale. Astfel, în ţările dezvoltate, accesul universal se referă la acces pentru toate gospodăriile/ locuinţele. Pentru cei care nu sunt conectaţi acasă sau în instituţiile publice, cafenelele sau localurile cu acces la internet sunt a doua opţiune (Van Dijk, 2008). În schimb, pentru ţările în curs de dezvoltare, reprezintă o opţiune primară accesul în spaţiul public, accesul la propria locuinţă este încă un lux (ibidem). Jan Van Dijk (2008) propune o listă de caracteristici menite să facă diferenţa între ţări, în funcţie de nivelurile de e-incluziune: a) disponibilitatea şi costurile tehnologiei digitale în ţara respectivă; b) nivelul general al alfabetizării şi al educaţiei; c) aptitudinile lingvistice ale populaţiei, mai concret, nivelul cunoaşterii limbii engleze (datorită faptului că cele mai multe informaţii de pe internet sunt disponibile în limba engleză, o limbă globală, cosmopolită); d) nivelul democraţiei (libertatea de expresie); e) puterea politicilor de a promova societatea informaţională, în general şi accesul la tehnologia informaţiei, în particular. INEGALITATEA DIGITALĂ ÎN EUROPA Ca o consecinţă a dezvoltării economice diferenţiate, resursele necesare implementării şi dezvoltării noilor tehnologii sunt mult mai ridicate în regiunile dezvoltate economic, precum America de Nord şi Europa de Vest. Astfel, dezvoltarea economică reproduce în domeniul digital inegalităţile dintre regiunile sărace şi regiunile bogate. Dacă înlăturăm explicaţia dată de variabila nivel de dezvoltare economică, observăm că a doua variabilă importantă în explicarea diferenţelor este nivelul democratizării (van Dijk, 2008). Din acest punct de vedere, difuziunea internetului şi a noilor tehnologii urmează tiparul evoluţiei vechilor tehnologii (radio-ul şi televiziunea). Desigur, deşi multe dintre aceste rezultate trebuie privite cu scepticism, ţinând cont de indicatorii folosiţi (în cazul cercetării expuse mai jos, în figura 1, întrebarea care a dus la aceste rezultate încerca să afle dacă respondentul a fost online în ultimele trei luni, întrebare prea puţin specifică, dacă ne gândim că importante sunt şi frecvenţele pe săptămână sau pe zi a acestor conectări la internet). O măsură mai complexă şi mai exactă a influenţei şi a difuziunii noilor tehnologii, cât şi a dimensiunii diviziunii digitale, este reprezentată de conceptul expus anterior, de oportunităţi digitale. 78 LAURA TUFĂ 8 Figura 1 Hartă a oportunităţii digitale în Europa, 2005–2006 Sursa: Word Information Society Report, 2007, p. 14. Un index al oportunităţilor digitale (Digital Opportunities Index) este o măsură mai fidelă a conceptului nostru. Ca un ideal-tip, oportunitatea digitală se traduce în următoarele direcţii (World Information Society Report, 2007: 12): toată populaţia are acces uşor la noile tehnologii informaţionale la preţuri accesibile; toate gospodăriile/ casele dotate cu produse tehnologice de ultimă oră; toţi cetăţenii au dispozitive tehnologice mobile; toţi folosesc internet de mare viteză (broadband). Bineînţeles, aceste caracteristici nu se pot regăsi în orice regiune a lumii. Astfel, cu cât valorile acestui indice sunt mai mari, cu atât accesul la noile tehnologii informaţionale este mai ridicat şi măsura diviziunii digitale în cadrul diferitelor ţări mai scăzută. Diferenţe semnificative se păstrează între Europa de Vest şi Europa de Est. Deşi România are un IOD (Indice al Oportunităţilor Digitale) ridicat faţă de alte ţări din Estul Europei (0,5–0,6), vedem, totuşi, din figura 3 că accesul la internet este considerabil redus faţă de celelalte ţări UE. 9 DIVIZIUNEA DIGITALĂ. ACCESUL ŞI UTILIZAREA INTERNETULUI 79 Grafic 1 Accesul la internet prin „banda îngustă” şi prin „bandă largă” în Europa, 2008. BG FYROM RO GR CY POR CZ IT PL HU LT ES LV SVK EST SLO MT FR EIR BEL AT UK FIN DE LUX DK NOR SWE NL ISL 0 1020 3040 5060 7080 90100 Banda ingustaBanda larga Bandă largă Bandă îngustă Sursa datelor: Eurostat, 2008. În concluzie, astfel de indicatori/ indici au o relevanţă relativă în ceea ce priveşte măsurarea diviziunii digitale. Ca măsură de precauţie pentru comparaţii pertinente între ţări, e necesară stabilirea precisă a formei de diviziune digitală măsurată, dacă aceasta include numai accesul la internet sau şi posesia diferitelor instrumente şi dispozitive ale noilor tehnologii informaţionale (telefoane mobile, PC-uri, notebook-uri, PDA-uri etc.). Mai mult, diviziunile digitale sociale (între diferite categorii sociale definite de variabile sociodemografice şi ocupaţionale) se menţin diferit în funcţie de regiunea unde sunt cercetate. Astfel, în regiunile mai dezvoltate ale Europei (Nordul şi Vestul), datorită unei accesibilităţi ridicate a internetului, diviziunea în termeni de acces s-a redus aproape la zero, după 2000, cu alte cuvinte, straturile sociale înalte în termeni de educaţie şi venit nu mai adoptă noile tehnologii mult mai rapid faţă de straturile de jos (Van Dijk, 2008: 6). În schimb, după anul 2000, unele ţări din Sudul Europei (Italia şi Grecia) şi-au accentuat diviziunea în ceea ce priveşte accesul fizic la internet, abia după anul 2005 începând să-şi reducă şi ele distanţa dintre diferitele categorii sociale privind accesul (cf. Eurostat, 2005, în Van Dijk, 2008). 80 LAURA TUFĂ 10 În Figura 3 vedem că accesul la internet în gospodărie împarte Europa în patru grupuri: o Europa de Sud-Est – sub 35%. o Europa Centrală şi de Sud-Vest – 40–60%. o Europa de Vest – 60–80 %. o Ţările Nordice – 80–90% . România se regăseşte în grupul cu cel mai redus acces, 30% din gospodăriile din România au acces la internet, din care 17% bandă îngustă şi 13% bandă largă. În ceea ce priveşte frecvenţa utilizării, România este pe ultimul loc între ţările analizate de Eurostat, cu 15% utilizare frecventă şi 26% utilizare în mod regulat, primul loc fiind ocupat de Islanda cu 78%, respectiv 88%. CINE SUNT „DIGITAL NON-HAVES” ÎN ROMÂNIA? Categoriile social predispuse spre e-excluziune sunt persoanele în vârstă, cei cu nivel educaţional scăzut şi cei retraşi de pe piaţa muncii (Carveth şi Kretchmer, 2001; Morris, 2007, Van Dijk, 2008). În România, diferenţa de gen în frecvenţa utilizării internetului este mică (3%), similar cu situaţiile din Islanda, Irlanda, Finlanda, Ungaria, Lituania, Letonia, Bulgaria şi Slovenia. Diferenţe mai mari (peste 10%) apar în ţări precum Austria, Germania, Grecia, Italia, Macedonia (cf. Eurostat, 2008). Tinerii din România, cu vârstele cuprinse între 16–24 de ani, deşi reprezintă o categorie cu utilizare ridicată la nivel de ţară, comparativ cu alte ţări prezintă valori scăzute ale utilizării regulate – 54%, faţă de Bulgaria (65%), Ungaria (87%), Macedonia (75%), Grecia (71%). Dintre utilizatorii de internet, în funcţiile de sarcinile pe care le pot realiza online, respondenţii din ţările europene sunt clasificaţi în trei categorii: abilităţi scăzute, abilităţi medii şi abilităţi ridicate. România se prezintă în felul următor: 57% din respondenţii cu acces la internet au abilităţi scăzute (faţă de 48% media europeană), 36% abilităţi medii (38% m.e.) şi doar 7% abilităţi ridicate (13% m.e.), 1 similar cu Belgia, Germania, Cipru, Suedia, Marea Britanie şi Grecia . În România, mediul de rezidenţă poate constitui un criteriu în plus de stratificare digitală, luând în considerare diferenţele semnificative de dezvoltare între urban şi rural. 1 În datele Eurostat 2008, abilităţile de utilizare a internetului sunt măsurate folosind o abordare auto-evaluativă: respondentul indică dacă a realizat sarcini specifice legate de utilizarea internetului, fără ca aceste abilităţi să fie testate sau observate. Itemii folosiţi pentru a categoriza respondenţii în cele trei stadii sunt în număr de şase: „folosirea unui motor de căutare pentru a găsi informaţii”; „trimiterea unui e-mail cu un document ataşat”; „postarea de mesaje pe grupurile de discuţii sau forumurile online”; „utilizarea internetului pentru a realiza convorbiri telefonice”; „utilizarea file-sharing-ului de tip peer-to-peer pentru a descărca muzică, filme etc.”; „crearea unei pagini web”. Nivel redus al abilităţilor de bază în utilizarea internetului: respondenţii care au selectat 1 sau 2 din cei 6 itemi; Nivel mediu al abilităţilor de bază în utilizarea internetului: respondenţii care au selectat 3 sau 4 din cei 6 itemi. Nivel ridicat al abilităţilor de bază în utilizarea internetului: respondenţii care au selectat 5 sau 6 din cei 6 itemi. 11 DIVIZIUNEA DIGITALĂ. ACCESUL ŞI UTILIZAREA INTERNETULUI 81 Influenţa mediului de rezidenţă În ceea ce priveşte accesul la calculator personal în gospodărie, raportul urban–rural este de aproximativ 3:1, iar în privinţa accesului la internet în gospodărie, raportul este de aproximativ 5:1, ceea ce exprimă o puternică polarizare produsă de acest criteriu. Faptul că „prăpastia” este mai mare în cazul accesului la internet, comparativ cu accesul la computer personal arată că, pe lângă explicaţiile de natură financiară sau utilitară, poate fi luată în calcul şi problema lipsei infrastructurii necesare conectării la internet în unele zone rurale. Grafic 2 Accesul la PC şi la internet, după mediul de rezidenţă 49% 43% 50% 40% Rural 30% 16% 8% Urban 20% 10% 0% Acces PC Acces internet Sursa: INS, Cercetarea statistică privind TIC în gospodării, 2008. După frecvenţa utilizării: 58% din utilizatorii de internet din urban folosesc internetul zilnic faţă de doar 34% din utilizatorii de internet din rural; în schimb, 49% din utilizatorii de internet din rural accesează internetul săptămânal (dar nu în fiecare zi) – INS, 2008. Influenţa vârstei Accesul la internet şi frecvenţa utilizării scade cu vârsta. Una din două gospodării de tineri are acces la internet. Tinerii au valori de peste două ori mai mari decât media în privinţa accesării frecvente a internetului. Grafic 3 Ponderea gospodăriilor care au acces la internet acasă, în total gospodării, pe grupa de vârstă a capului gospodăriei ; Sursa: INS, Cercetarea statistică privind TIC în gospodării, 2008. 82 LAURA TUFĂ 12 Tabelul nr. 2 Frecvenţa utilizării internetului, pe categorii de vârstă Zilnic Zilnic + Săptămânal 33% 54% 16–24 ani 16% 27% 25–54 ani 2% 4% 55–74 ani 15% 26% Total Sursa: Eurostat, 2008. Persoanele de peste 55 de ani accesează într-o măsură extrem de redusă internetul în mod regulat (sub 5%), chiar şi atunci când au acces la internet în gospodărie. Influenţa educaţiei Accesul la internet creşte cu nivelul de instruire al capului de familie. Momentele de creştere maximă apar în cazul educaţiei liceale (+25%) şi universitare (+29%). Accesul la internet în gospodărie este dependent de deţinerea unui computer, ceea ce poate fi un indicator al venitului peste medie. Indivizii cu educaţie ridicată au, în general, un venit ridicat, astfel, datele de mai sus pot traduce legătura dintre venit şi deţinerea unui computer, mai curând decât relaţia directă dintre educaţie şi acces la internet. Grafic 4 Ponderea gospodăriilor care au acces la un computer acasă, în total gospodării, pe nivelul de instruire al capului gospodăriei Sursa: INS, Cercetarea statistică privind TIC în gospodării, 2008. Tabelul nr. 3 Structura persoanelor de 16–74 ani care au utilizat internetul în ultimele 3 luni, după nivelul de instruire pe frecvenţa folosirii Primar Gimnazial Profesional Liceal Postliceal Universitar Total 52% 47% 50% 49% Zilnic 31% 69% 54% 30% 41% 47% 42% 45% 28% Săptămânal 38% 8% 6% 3% Lunar sau mai rar 18% 12% 23% 8% Sursa: INS, Cercetarea statistică privind TIC în gospodării, 2008. 13 DIVIZIUNEA DIGITALĂ. ACCESUL ŞI UTILIZAREA INTERNETULUI 83 Pe lângă explicaţia financiară (costurile de achiziţie a unui PC, tariful lunar pentru o conexiune de internet), este posibil ca nivelul educaţional să influenţeze şi nevoia percepută a unei conexiuni la internet. 69% dintre persoanele cu acces la internet cu educaţie universitară utilizează internetul zilnic faţă de ~50% dintre cei cu nivel de instruire inferior. Influenţa statutului ocupaţional Aproape trei sferturi din patroni şi din studenţi şi jumătate din salariaţi au acces la internet în locuinţa lor, comparativ cu sub o cincime din persoanele inactive (şomeri, casnici, pensionari). Grafic 5 Ponderea gospodăriilor care au acces la internet acasă, în total gospodării, pe statutul ocupaţional al capului gospodăriei Altă persoană inactivă Elev, student Pensionar Şomer Lucrător pe cont propriu Patron Salariat Sursa: INS, Cercetarea statistică privind TIC în gospodării, 2008. Influenţa genului Conform INS, în 2008, 52% dintre utilizatorii de internet erau bărbaţi şi 48%, femei. Datele Eurostat arată că, în România, 28% dintre bărbaţi şi 25% dintre femei utilizează în mod regulat internetul. Genul pare a fi criteriul care divizează cel mai puţin (comparativ cu educaţia, vârsta sau mediul rezidenţial), acesta fiind un atú al României, în comparaţie cu alte ţări din Uniunea Europeană. Dinamica creşterii utilizării internetului Cum era de aşteptat, numărul utilizatorilor de internet români a crescut substanţial în ultimii ani. Din datele anterioare am văzut că profilul utilizatorului român de internet susţine datele altor cercetări: tânăr din mediul urban, student sau salariat, cu studii superioare. Acest profil este susţinut şi de evoluţia utilizării internetului. Tabelul 4 ne arată, astfel, creşterea în 2008 faţă de 2007 în utilizarea internetului. 84 LAURA TUFĂ 14 Grafic 6 Evoluţia numărului de utilizatori internet, România (procent din populaţie) Sursa datelor: ITU, 1998–2008. Tabelul nr. 4 Dinamica utilizării internetului 2007–2008, după educaţie, ocupaţie şi vârstă Educaţie Ocupaţie Vârstă creştere creştere creştere 2007 2007 2007 2008 2008 2008 2% +2% 39% +9% 38% Primar Salariat 16–24 ani +16% 6% +6% 62% 29% Gimnazial Patron +12% 25–34 ani +11% 15% +4% 4% +2% 31% +8% Profesional Lucrător pe cp 35–44 ani 33%12% +5% 32% +6% Liceal +11% Şomer 45–54 ani 38% +9% 8% +6% 17% +9% Postliceal Pensionar 55–64 ani 63%57% 6% +5% Universitar +14% Elev, student +17% 65–74 ani 21% +7% 12% +8% 3% +2% Total Altă pers. inactivă75 ani + Sursa datelor din tabel: INS, Cercetarea statistică privind TIC în gospodării, 2008. După cum vedem, cea mai mare creştere s-a produs acolo unde utilizarea era deja printre cele mai ridicate. Astfel, datele indică o reproducere a inegalităţii digitale la aceleaşi categorii de utilizatori, încât în pofida unei creşteri generalizate a accesului la internet, diferenţele dintre cei cu abilităţi ridicate şi cei cu abilităţi scăzute se adâncesc. CONCLUZII Conceptul de diviziune digitală este, prin definiţia sa, un concept ce utilizează comparaţiile, fie la nivel individual, fie la nivel macrosocial, între regiuni şi ţări. Mai mult, problema concretizării sale în plan empiric surprinde o serie de dificultăţi ce se regăsesc în aspectele definirii sale, fie în termeni cantitativi (rată de acces la diferite resurse ale tehnologiei informaţionale), fie calitativi (competenţe digitale). Cum am văzut, paradigmele explicative ale diviziunii digitale sunt multiple (psihologică, sociologică, demografică etc.), alegerea între ele pe baza unei 15 DIVIZIUNEA DIGITALĂ. ACCESUL ŞI UTILIZAREA INTERNETULUI 85 comparaţii privind cele mai bune soluţii sugerate reprezentând elementul de iniţiere în planul politicilor sociale de combatere a e-excluziunii. Perspectiva instituită de acest termen este una conflictualistă; în primul rând, de polarizare între categorii sociale care deţin acces la tehnologii informaţionale şi abilităţi de utilizare a acestor abilităţi (haves, information rich şi digitally skilled) şi cele care nu au acces şi nici abilităţile necesare (non-haves, information poors şi digitally un-skilled); în al doilea rând, de polarizare între societăţi dezvoltate digital şi cele mai puţin dezvoltate (precum Europa de Est şi Europa de Sud). Utilitatea conceptului rezidă în promovarea dezvoltării sociale prin politici de e-incluziune. În acest sens, relaţia de influenţă bidirecţională între politici sociale şi nivelul diviziunii digitale e esenţială. Mai mult, compararea acestor politici în diferite ţări ne dă o măsură a fenomenului şi a pârghiilor instituţionale care ajută la reducerea sau, dimpotrivă, la adâncirea diviziunii digitale. De asemenea, am văzut că inegalităţile digitale sunt dificil de suprins în cercetări comparative la nivel internaţional, datorită relevanţei relative a indicatorilor folosiţi (mai concret, adecvarea lor dificilă la contextul naţional local). În România, inegalitatea de acces şi de utilizare a internetului reproduce alte tipuri de inegalităţi deja existente, categoriile sociale „privilegiate”, dacă folosim acest criteriu, sunt tinerii din urban cu educaţie superioară. Mai mult, creşterea utilizării internetului este mai ridicată la acele categorii sociale care deja au abilităţile de utilizare ridicate, indicând, astfel, potenţialul de adâncire în timp a acestor inegalităţi, dacă nu există o intervenţie adecvată a programelor de facilitare a accesului şi a dezvoltării abilităţilor de utilizare. BIBLIOGRAFIE 1. Attewell, P., The First and Second Digital Divides, în „Sociology of Education”, 74, 2001, pp. 252–259. 2. Bard, A., Soderqvist, J., Netocracy. The New Power Elite and Life after Capitalism, Stockholm, Bookhouse Publishing AB, 2002. 3. Carveth, R., Kretchmer, S., Policy Options to Combat the Digital Divide in Western Europe, în „Informing Science”, vol. 5, no. 3, 2001, pp. 115–123. 4. Cuneo, C., Globalized and Localized Digital Divides Along the Information Highway: A Fragile Synthesis Across Bridges, Ramps, Cloverleaves, and Ladders, 2002. Disponibil online la http://socserv2.mcmaster.ca/sociology/Digital-Divide-Sorokin-4.pdf. 5. Dijk, J. V., The Digital Divide in Europe, 2008. Articol disponibil online la www.gw. utwente.nl/mco/bestanden/digitaldivide.pdf. 6. DiMaggio, P., Hargittai, E., Neuman, W. R., Robinson, J. P., Social Implications of the Internet, în „Annual Review of Sociology”, vol. 27, 2001, pp. 307–336. 7. Floridi, L., Informational Ethics: An Environmental Approach to the Digital Divide, în „Philosophy in the Contemporary World”, vol. 9, no. 1, 2001, pp. 1–7. 8. Gago, J. M., Ministerial Debate on e-Inclusion Policy, 2007. Articol disponibil online la http://ec.europa.eu/information_society/activities/einclusion/docs/bepartofit/ presconc. pdf. 9. Golding, P., World Wide Wedge: Division and Contradiction in the Global Information Infrastructure, în „Monthly Review”, vol. 48, no. 3, 1996, pp. 70–85. 86 LAURA TUFĂ 16 10. Kubitschke, L., Strengthening eInclusion & eAccessibility across Europe, 2004. Disponibil online la http://www.einclusion-eu.org. 11. Morris, J., Bridging the Digital Divide: Internet Access in Central and Eastern Europe, Center for democracy and technology, 2007. Disponibil online la http://www.cdt.org/international/ceeaccess/ report.shtml#IIIA. 12. Norris, P., Digital Divide? Civic Engagement, Information Poverty, and the Internet WorldWide, Cambridge, Cambridge University Press, 2001. 13. Smith, M. A., Kollock, P., Communities in Cyberspace, Londra, Routledge Publisher, 1998. 14. Wellman, B., Haase A. Q., Does the Internet Increase, Decrease or Supplement Social Capital? Social Networks, Participation and Community Commitment, în „American Behavioral Scientist”, vol. 45, no. 3, 2001, pp. 436–455. 15. *** Digital Literacy European Commission Working Paper, 2008. Document disponibil online la http://ec.europa.eu/information_society/eeurope/i2010/docs/digital_literacy/digital_literacy_ review.pdf. 16. *** Riga Declaration „ICT for an Inclusive Society”, 2006. Document disponibil online la http://ec.europa.eu/information_society/events/ict_riga_2006/doc/declaration_ riga. pdf. 17. *** World Information Society Report, International Telecommunication Union, United Nations Conference on Trade and Development, 2007. Document disponibil online la http://www.itu.int/osg/spu/publications/worldinformationsociety/2007/WISR07-summary.pdf. Website-uri consultate: 18. E-Inclusion@EU Project: http://www.einclusion-eu.org/ 19. European Commission: http://ec.europa.eu/ 20. International Telecommunication Union: http://www.itu.int 21. Center for Democratic Technology : http://www.cdt.org/ 22. Economia bazată pe cunoaştere : http://www.ecomunitate.ro/ Baze de date analizate: 23. Eurostat, 2008, disponibil online la http://epp.eurostat.cec.eu.int 24. Cercetarea statistică privind TIC în gospodării, INS, 2008, disponibil online la data de 20.12. 2008 pe https://statistici.insse.ro/shop/ his paper brings to attention the concept of digital divide and social inequalities of the uses of internet at an European and at T a local level, through the outlining of some theoretical perspectives concerning the social effects of the internet. Also, this article shortly analyses, through a comparative perspective, the European differences concerning the evolution of e-inclusion stages, at different moments and between differently developed countries. At an individual level, we find Romania in the group of low acces and uses of the internet, with a internet-user profile that reinforces the already existing inequalities between social categories, when taking into account age, level of education and occupational status. Moreover, the growth of internet using is higher at those social categories which already have high digital abilities, this fact indicating the potentially deepening of those inequalities, if the intervention is lacking. Keywords: digital divide, internet, digital inequality, e-inclusion, e-exclusion, digital opportunities, social stratification, information society. 